CELEX: 62013CN0554
Language: sl
Date: 2013-10-28 00:00:00
Title: Zadeva C-554/13: Predlog za sprejetje predhodne odločbe, ki ga je vložilo Raad van State (Nizozemska) 28. oktobra 2013 – Z. Zh., nasprotna stranka: Staatssecretaris van Veiligheid en Justitie&Staatssecretaris van Veiligheid en Justitie, nasprotna stranka: I. O.

11.1.2014   
            
            
               SL
            
            
               Uradni list Evropske unije
            
            
               C 9/20
            
         Predlog za sprejetje predhodne odločbe, ki ga je vložilo Raad van State (Nizozemska) 28. oktobra 2013 – Z. Zh., nasprotna stranka: Staatssecretaris van Veiligheid en Justitie&Staatssecretaris van Veiligheid en Justitie, nasprotna stranka: I. O.
   (Zadeva C-554/13)
   2014/C 9/31
   Jezik postopka: nizozemščina
   
      Predložitveno sodišče
   
   Raad van State
   
      Stranke v postopku v glavni stvari
   
   
      Pritožnik: Z. Zh.
   
      Nasprotna stranka: Staatssecretaris van Veiligheid en Justitie
   &
   
      Pritožnik: Staatssecretaris van Veiligheid en Justitie
   
      Nasprotna stranka: I. O.
   
      Vprašanja za predhodno odločanje
   
   
               1.
            
            
               Ali državljan tretje države, ki nezakonito prebiva na ozemlju države članice, ogroža javni red v smislu člena 7(4) Direktive 2008/115/ES Evropskega parlamenta in Sveta z dne 16. decembra 2008 o skupnih standardih in postopkih v državah članicah za vračanje nezakonito prebivajočih državljanov tretjih držav (UL L 348, str. 98, v nadaljevanju: Direktiva o vračanju) že zato, ker je osumljen storitve dejanja, ki se po nacionalnem pravu kaznuje kot kaznivo dejanje, ali pa je za to nujno, da ga je zaradi storitve tega dejanja obsodilo sodišče v kazenskem postopku, in ali je morala v tem primeru obsodba postati pravnomočna?
            
         
               2.
            
            
               Ali so lahko za presojo, ali državljan tretje države, ki nezakonito prebiva na ozemlju države članice, ogroža javni red v smislu člena 7(4) Direktive o vračanju, poleg suma ali obsodbe pomembna še druga dejstva in okoliščine konkretnega primera, kot so resnost ali vrsta ravnanja, ki se po nacionalnem pravu kaznuje kot kaznivo dejanje, potek časa ali namen zadevne osebe?
            
         
               3.
            
            
               Ali so dejstva in okoliščine konkretnega primera, ki so pomembna za presojo iz drugega vprašanja, pomembna tudi z vidika možnosti iz člena 7(4) Direktive o vračanju, da se, če zadevna oseba ogroža javni red v smislu tega odstavka 4, opravi izbira med, po eni strani, tem, da se ne odobri obdobje za prostovoljni odhod, in, po drugi strani, tem, da se odobri obdobje za prostovoljni odhod, krajše od sedmih dni?